jkorsvik/nowiki_second_scrape_merged huggingface dataset:
Ribbunggata (Oslo)

Ribbunggata (1-19, 4-18) er en gate i Ekebergskrenten i bydel Gamle Oslo. Gata stiger bratt opp fra Konows gate og ender opp i Ryenbergveien. Den smale gatestumpen som tradisjonelt het Berggata (i skriftlige kilder: Bjerggaden), fikk sitt nåværende navn i samband med gatenavnsredaksjonen ved Kristianias byutvidelse av 1878 for at man ikke skulle ha flere veier med samme navn. 
På oversida av Ribbunggata ligger Terrasseparken, som ble anlagt i forbindelse med oppføringen av Arctanderbyen og sto ferdig i 1923.
Mellom Ribbunggata 4 og Ribbunggata 8 går en gammel steintrapp med smijernsgjerde ned mot Konowsgate mellom nr 33 og 35. Der der ser ut som trappa ender svinger den mot nr 33 og går 20 m som en sti/ gangvei før den kommer ned i bakgården i Konowsgate 33. Denne gangveien er delvis overbygget. Det sies at Trappa ble bygget som alternativ trasé i forbindelse med at det raste fra berget/skrenten og ned i Ribbungbakken. Steintrappa ble mye brukt av unger på skoleveien ned til Gamlebyen skole. 


== Litteratur ==
Knut Are Tvedt, red. (2010). «Ribbunggata». Oslo byleksikon (5. utg.). Oslo: Kunnskapsforlaget. s. 464. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (R)». Oslo kommune. Arkivert fra originalen 29. juli 2014. Besøkt 22. august 2015.
Longjing-te

Longjing-te (kinesisk: 龙井茶; pinyin: Lóngjǐngchá), også kjent som Lung Ching eller Dragon Well, anses som en av de fremste grønne teer fra Kina. Longjing kan omtrent oversettes med dragebrønnen eller dragekilden og deles inn i syv klasser: Superior (qiqiang), Spesial (queshe) og deretter fra 1 til 5. 
De høyeste gradene kan bare plukkes for hånd. 
Longjing-te ble nevnt allerede i en tebok fra Tang-dynastiets tid, den såkalte Teklassikeren, forfattet av Lu Yu (733–804).
Teen dyrkes ved Hangzhou i provinsen Zhejiang, i åssidene ved Vestsjøen der den «dragebrønnen» som har gitt teen sitt navn befinner seg. Det fremstilles for det meste for hånd. 


== Eksterne lenker ==
The Way of Tea: Long Jing 龙井茶
Hudong.com: 龙井
What I’ve Done

What I've Done er den første singlen fra Linkin Parks tredje studioalbum Minutes to Midnight. Singelen ble utgitt 2. april 2007 og debuterte som nummer 1 på U.S Modern Rock-listen. Den første gang bandet fremførte sangen på en konsert var  28. april 2007 i Berlin, Tyskland. På den samme konserten spilte de også Given Up og No More Sorrow live for første gang.
Sangen handler om blant annet fascisme, rasisme, global oppvarming, kriger og terrorisme.


== Sporliste ==
CD 1

"What I've Done" (Radio Edit) – 3:29
"Faint" (Live) – 2:45CD 2 (Maxi / AU Single)

"What I've Done" – 3:28
"Faint" (Live) – 2:46
"From the Inside" (Live) – 3:31DVD Version

"What I've Done" (Video) – 3:29
"Faint" (Live) (Video) – 2:457" Picture disk format

"What I've Done" (Radio Edit) – 3:29
"Faint" (Live) – 2:45


== Listeplassering ==
Sangen kom rett inn på syvendeplass på Billboard Hot 100; ingen andre av Linkin Parks utgivelser har solgt så bra. What I've Done fikk over tid den nest høyeste plasseringen  noen Linkin Park-sang har oppnådd på Billboard Hot 100. In the End 
Sangen ble svært mye spilt, og kom inn på hitlistenes topp ti i blant annet Brasil, Canada, Tyskland, Italia, Polen og New Zealand. Den gikk også til topps i Kina. På United World Chart kom den på fjerdeplass.


== Musikkvideoen ==
Musikkvideoen til sangen inneholder klipp fra land underlagt ulike styresett og politiske ideologier (kommunisme, nazisme og kapitalisme) og mennesker fra de fattigste landene. I tillegg ser man 


== Eksterne lenker ==
What I've Done official lyrics
Linkin Park's official site
Single on Napster
Friluftslivets år

Friluftslivets år ble første gang arrangert i 1993 av FRIFO. Det var en ny markering i 2005 (FÅ05) finansiert av Miljøverndepartementet, som ga Friluftslivets fellesorganisasjon i oppdrag å gjennomføre tiltak i kommuner og fylkeskommuner: «Friluftsliv for alle – kvar dag». I 2015 blir Friluftslivets år markert på nytt (FÅ15).


== Friluftslivets år 2015 ==
Klima- og miljødepartementet står bak Friluftslivets år 2015. Miljødirektoratet er prosjektleder, mens Friluftslivets fellesorganisasjon står for daglig drift.
I Friluftlivets år 2015 vil det være et spesielt fokus på nærmiljøet, helårsfriluftsliv, fritidsfiske og kulturminner. Mottoet er: "Nå er det din tur!"
I forbindelse med Friluftslivets år 2015 blir sju historiske vandreruter åpnet.


== Se også ==
Friluftsliv


== Referanser ==


== Eksterne lenker ==
Nettsiden til Friluftslivets år 2015
Om Friluftslivets år 2015 på nettsiden til Miljødirektoratet
Inkludering

Inkludering eller Inklusjon kan bety:

inkludering (Rettigheter til funksjonshemmede), en term brukt for å referere til enhver sosial organisatorisk kamp for likestilling, inkludert mennesker med funksjonshemninger i et samfunn.
inkludering (verdi og praksis), det å inkludere mennesker i organisasjonen.
inklusjon (mineralogi), et mineral eller bergart innesluttet i en større bergartskropp.
inklusjonskropp, kjernestrukturer ofte funnet i biologiske celler ved virusmultiplisering.
inklusjon (taksonomi), prosessen der to arter som ble antatt å være ulike viser seg å være samme og dermed kombineres til en art.
Include file, inklusjon av programkode med såkalte include-filer.Termen inklusjon kan også brukes i matematikk på følgende måter:

inklusjon (mengdeteori), den binære relasjon av en mengde som delmengde av en annen mengde.
inklusjonskart, funksjonen til en mengde S begrenset til en undermengde av S.
Svedala kommune

Svedala kommune er en kommune i Skåne län i landskapet Skåne i Sverige. Kommunens administrasjonssenter ligger i Svedala. 


== Tettsteder ==
Svedala kommune har fem tettsteder. I tabellen oppgis antall innbyggere per 31. desember 2010.


== Samferdsel ==
Strekningen Malmö – Ystad på Europavei 65 går gjennom Svedala og er kommunens viktigste veiforbindelse. Parallelt med E65 går Ystadbanan som har lokaltrafikk til Lund og Simrishamn. Malmö lufthavn ligger øst i kommunen og er Sydsveriges viktigste lufthavn.


== Referanser ==
Gregers Krabbe

Gregers Krabbe til Torstenlund (født 12. januar 1594 i Jylland, død 20. desember 1655 på Akershus) var en dansk adelsmann, diplomat for Christian IV og norsk stattholder i sine fire siste leveår.


== Liv og virke ==


=== Bakgrunn ===
Gregers Krabbe var født på godset Vesløsgård i Jylland som sønn av Niels Krabbe til Vesløsgård og Torstedlund (-1597-) og Vibeke Ulfstand (1559–1611). Fra han var 14 til han var 23 år gammel oppholdt han seg i utlandet, dels som dannelsesreise, og dels med studier i Tyskland, Frankrike og Italia. 


=== Embedsmann ===
Fra 1617 til 1625 var han sekretær, etterhvert oversekretær, i Danske kanselli. I 1626 fulgte han kong Christian i krigen i Tyskland. Fra 1627 var han lensherre over Hindsgavl len; og fra 1639 til 1651 i Riberhus len. 
Han var medlem av riksrådet fra 1640, og hadde flere diplomatiske oppdrag. 1640 til England; 1641-42 fulgte han prins Valdemar Christian til Russland; 1643 deltok han i fredskongressen i Osnabrück. Han ble slått til ridder i 1648.
Krabbe var en forholdsvis velstående mann; og betegnes også som en from og gavmild mann. I 1648 opprettet han en folkeskole for fattige bønder i en liten stue på hospitalet i Aarestrup. Skolen er Danmarks eldste fungerende folkeskole.


=== Stattholder i Norge ===
Som stattholder i Norge samarbeidet han med kansler Jens Bjelke om flere initiativ, blant annet bygging av kornmagasiner, grensebefestning og befestning av Fredrikstad.


=== Familie ===
Krabbe var gift første gang 12. september 1630 i Odense med Helvig Corfitsdatter Rud (1613–1638). Han ble gift annen gang 1. februar 1646 i Viborg med Dorthe Daa (1617–1675), datter av riksadmiral Claus Daa. Han fikk flere barn med begge sine koner.Han var svoger av sin etterfølger som stattholder Niels Trolle. Krabbe og hans siste kone ble begravet i Aarestrup kirke i Jylland. 


== Referanser ==


== Eksterne lenker ==
Biografi i DBL
Codex Runicus

Codex Runicus er en skinnbok på 101 blad fra ca. 1300.
Håndskriftet inneholder en av de eldste og best bevarte versjoner av Skånske lov,
som er en av de gamle danske landskapslover. Boken inneholder dessuten noen
mindre tekster på gammelt dansk språk. Det bemerkelsesverdige med denne godt
bevarte skinnboken er at den ikke er skrevet med latinske bokstaver, men at hele bokens tekst er skrevet med runer. Codex Runicus finnes oppbevart ved Den arnamagnæanske håndskriftsamlingen i København, der den går under navnet AM 28 8vo. 
Teksten er også kjent for at den inneholder notene til Drømte mig en drøm i nat, som er den eldste danske folkevisen man har noter til. 


== Eksterne lenker ==
Om Codex Runicus
Andreas Mundal Micka

Andreas Mundal Micka (født 5. mars 1989) er en norsk tidligere ishockeykeeper. Han gikk på NTG Lillehammer, og spilte for Rosenborg Ishockeyklubb fram til 2013.Micka har representert Norge på aldersbestemte landslag. Stjernen Hockey var den første klubben han spilte i.


== Referanser ==


== Eksterne lenker ==
(en) Andreas Mundal Micka – Eurohockey.com 
(en) Andreas Mundal Micka – Eliteprospects.com
Peter Andersson

Peter Andersson er navnet til flere personer:

Peter Andersson (skuespiller) (født 1953), svensk skuespiller
Peter Andersson (ishockeyspiller født 1962)
Peter Andersson (ishockeyspiller født 1965)
Peter Andersson (ishockeyspiller) (født 1980)
Peter Andersson (ishockeyspiller født 1991)
Alf Ramsfjell

Alf Ramsfjell (født 2. februar 1951) er en norsk bibliotekar. Han jobbet som bibliotekar fra 1988 til 2016 ved Ås bibliotek i Ås kommune i Akershus, der han var leder for barne- og ungdomsbokavdelinga (BUA). Ramsfjell er særlig opptatt av litteraturformidling til barn i barnehage og grunnskole og har arbeidet aktivt innen IBBY Norge, blant annet som nordisk kontakt i Norsk Barnebokforum, og i Spesialgruppen for bibliotekvirksomhet blant barn og unge (BUF) i Norsk Bibliotekforening. Han har også bygd opp en stor samling bokkunst fra norske bildebøker på Ås bibliotek og arbeidet som bokanmelder av barnebøker.


== Referanser ==
Stefan Sjödin

Per Arne Stefan Sjödin (født 1. november 1979 i Örnsköldsvik, Sverige) er en svensk ishockeyspiller som spilte seks sesonger som forward for Lillehammer Ishockeyklubb.  Og avsluttet sin karriere for Ringerike Panthers i 2014.
Sjödin kom til Lillehammer sommeren 2007 fra kapteinsrollen i den allsvenske klubben Arboga. Han har tidligere spilt for Mörrum, Borlänge, Örnsköldsviks IK og Svedjeholmens IK i Sverige, samt for Aalborg i Danmark. Hans moderklubb er Järveds IF.
Sjödin har siden høsten 2008 vært lagkaptein for Lillehammer IK.


== Eksterne lenker ==
Statistikk fra eurohockey.net
Bishopsgate Tower

Bishopsgate Tower (også kjent som The Pinnacle eller Helter Skelter) er en 63-etasjers høy skyskraper under bygging i Londons finansdistrikt, City of London. Når den er fullført, vil den være med sine 288 meter være den høyeste bygningen i City of London. 
Arkitektfirmaet Kohn Pedersen Fox har tegnet bygget, som skal få et samlet areal på 131 510 kvadratmeter fordelt på 63 etasjer.
Bishopsgate Tower var i utgangspunktet planlagt å bli 311 meter høyt, altså èn meter høyere enn London Bridge Tower som nå også er under konstruksjon.
Det ble søkt om byggetillatelse i juni 2005, denne ble innvilget i april 2006. Per 2009 er rivings- og grunnarbeid i ferd med å fullføres, og selve bærestukturen ventes å være reist i løpet av 2010.
Vannhinder

Et vannhinder er et hinder på en golfbane i form av dammer, elver og lignende, disse er markert med gule staker for vannhinder og røde staker for sidevannshinder. Hvis ballen går i hinderet kan man velge å slå enten fra opprinnelig utslagssted, bakover i flaggretningen eller to køllelengder til siden.
Eigil Nansen

Eigil Nansen (født 18. juni 1931, død 28. februar 2017) var en norsk arkitekt og menneskerettighetsforkjemper.


== Liv og virke ==
Eigil Nansen var sønn av Odd Nansen og Kari Hirch. Han ble født året etter at farfaren, Fridtjof Nansen, gikk bort. 
Nansen var gift med danske Lone Bastholm (f. 1934) fra 1965 til 1969. Nansen arbeidet særlig for flyktninger og statsløse. Han medvirket til etableringen av NOAS og dannet i samarbeid med Annette Thommessen  aksjonskomiteen «En båt for Vietnam», som engasjerte seg for de vietnamesiske båtflyktningene. Nansen var også delaktig i humanitære prosjekter i Russland og Armenia. Han var formann i Nansenkomiteen.
For sitt flyktningearbeid ble han i 1991 tildelt Leo Eitinger-prisen, en menneskerettighetspris som deles ut av Universitetet i Oslo.Som arkitekt tegnet Nansen, søsteren Siri Jemtland og faren Odd blant annet hovedflyplassen på Fornebu.Under åpningsseremonien for Vinter-OL 1952  ble Nansen den første nordmann som tente den olympiske ild.


== Se også ==
Liste over personer som har tent den olympiske ild


== Referanser ==


== Eksterne lenker ==
Bilde av Eigil Nansen på vei med den olympiske ilden i 1952
Bilde av Eigil Nansen idet han tenner OL-ilden i 1952
Jeep J8

Jeep J8 er et terrenggående kjøretøy ment for militært bruk, produsert av Chrysler-gruppen. Modellen er basert på plattformen fra Jeep Wrangler, og ble introdusert på messen Defence Systems & Equipment International den 13. september 2007.
Sammenliknet med Wrangler er J8 utstyrt med større bremser samt kraftigere aksler og understellskomponenter, og drives av en 2.8-liters turbodieselmotor med fire sylindre, en effekt på 160 hestekrefter og et dreiemoment på 400 Nm. Den er utstyrt med en femtrinns automatisk girkasse samt et spesielt luftfiltreringssystem konstruert for at bilen skal kunne fungere i en sandstorm i inntil fem timer, og med påmontert snorkel kan den også kjøre gjennom vanndybder på inntil 762 mm.
Modellen leveres som todørs pickup eller med fire dører, og kan leveres med ratt på både høyre og venstre side samt med en rekke ulike innredningsløsninger.
Jeep J8 skal produseres i Kairo, Egypt, og vil være tilgjengelig i salg fra våren 2008.
Kristine Lilly

Kristine Marie Lilly  (født 22. juli 1971) er en amerikansk tidligere fotballspiller. Hun er en av de største navnene innen kvinnefotball, og hun er, sammen med Bente Nordby, den eneste som har vært i samtlige VM.
Kristine Lilly har vært fast medlem av det amerikanske kvinnelandslaget siden 1987. Under VM i fotball for damer 2007 var hun kaptein på laget. Hun er den spilleren uansett kjønn som har spilt flest landskamper i fotball i verden. Da hun la opp i januar 2011, sto hun bokført med 352 landskamper og 130 mål. Med landslaget vant hun gull Sommer-OL 1996 i Atlanta og i Sommer-OL 2004 Athen. Hun var med å vinne sølv under Sommer-OL 2000 i Sydney. Lilly har også vunnet samtlige VM USA har vunnet, da i 1991 og 1999.
Lillys siste arbeidsgiver var det amerikanske WPS-laget Boston Breakers. Hun hadde tidligere spilt for WUSA-laget under samme navn. Lillys første seniorlag var imidlertid Stockholmslaget Tyresö FF. Derfra gikk turen innom diverse lag inkludert futsallaget Washington Warthogs, som i utgangspunktet var et herrelag. Som de fleste andre amerikanske spillerne, var imidlertid Lillys «lag» USAs landslag. Dette forandret seg i 2001, da hun begynte for Boston Breakers i WUSA, der hun spilte til ligaen ble nedlagt. Deretter var hun i kort tid tilbake i sverige og spilte for KIF Örebro DFF i Damallsvenskan. Lilly spilte igjen for Boston Breakers, da i ny utgave, fra 2009 til hun la opp i 2011.


== Referanser ==


== Eksterne lenker ==
(en) Offisielt nettsted 
(en) Kristine Lilly – kategori av bilder, video eller lyd på Commons 
(en) Kristine Lilly på Internet Movie Database 
(de) Kristine Lilly – Munzinger Sportsarchiv 
(en) Kristine Lilly – Olympics.com 
(en) Kristine Lilly – Olympedia 
(en) Kristine Lilly – Sports-Reference (OL-resultater – arkivert) 
(en) Kristine Lilly – FIFA 
(en) Kristine Lilly – WorldFootball.net 
(en) Kristine Lilly – FootballDatabase.eu 
(en) Kristine Lilly – Soccerway 
(de) Kristine Lilly – Soccerdonna 
(en) Kristine Lilly – FBref 
(en) Kristine Lilly på Twitter 
(en) Kristine Lilly på Instagram
Fylkesvei 7640

Fylkesvei 7640 går mellom Kaljord og Helgenes i Hadsel kommune. Veiens lengde er 3,6 km (utenom fergestrekningen).
Frem til 2019 hadde veien betegnelsen fylkesvei 889.


== Kommuner og knutepunkter ==

 Hadsel
 Ferge fra Kaljord
 til LonkanNipveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7640
(no) Statens vegvesen – trafikkmeldingerHurtigbåt – Nordre Nordland (Nordland fylkeskommune) Arkivert 27. september 2018 hos Wayback Machine.
Fylkesvei 7642

Fylkesvei 7642 er en kort forbindelsesvei mellom fylkesvei 82 og Stokmarknes lufthavn, Skagen. Veien er 559 meter lang og har asfaltdekke.
Frem til 2019 hadde veien betegnelsen fylkesvei 892.


== Kommuner og knutepunkter ==

 Hadsel
82Fylkesvei 82 Skagen
Endepunkt  Stokmarknes lufthavn, Skagen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7642
(no) Statens vegvesen – trafikkmeldinger
Cockroach Clan

Cockroach Clan er et street-punk/oi-punk band fra Lillehammer. Det startet i 1994, og bygde raskt opp en fanbase, samt et rykte om forrykende livefremføringer. De første albumene er som klassikere å regne i punkemiljøet. Bandet gav ut første album på 22 år 13. september 2019 på plateselskapet Fysisk Format. 


== Diskografi ==
Roach! (1995)
Going Underground (1996)
Just Say Blow! (1997)
Machine Gun Girl (1998), med Skanksters
Songs About Blunt Knives and Deep Love (2019)De har gitt ut fire plater på Progress Records. Bandets nyeste plate er gitt ut på Fysisk Format.


== Referanser ==


== Eksterne lenker ==
(en) Cockroach Clan på Discogs
Heidelands amt

Heidelands amt (tysk: Amt Kirchspielslandgemeinde Heide-Land) var et amt i kretsen Ditmarsken i delstaten Schleswig-Holstein, Tyskland. Heidelands amt var sentrert rundt Ditmarskens hovedstad; byen Heide. Amtet omfattet fem kommuner, men ikke selve byen Heide som (fortsatt) er en kretsfri by.
1. januar 2008 ble Heidelands amt slått sammen med Weddingstedts amt, og sammen danner de i dag det nye Heides omlands amt (Heider Umlands Amt).


== Inndeling ==
Hemmingstedt (2989 innbyggere)
Lieth (396 innbyggere)
Lohe-Rickelshof (1942 innbyggere)
Nordhastedt (2753 innbyggere)
Wöhrden (1334 innbyggere)


== Se også ==
Tysklands lokalforvaltning
Ditmarsken
Patronhylse

Patronhylse eller tomhylse  er den delen av en patron som holder sammen krutt, tennhette og prosjektil. Materialet som blir brukt patronhylser er som regel messing, men finnes også i stål og aluminium. De første patronhylsene var av papir eller tekstil og innsatt med salpeter, slik at hylsen brant opp sammen med kruttet under avfyring. Senere kom papphylser der bunnen var laget av messing. De første hylsene hadde stifttenning, senere kom randtenning og til slutt sentertenning. Sentertenning er i dag nesten enerådende i alle ammunisjonstyper fra håndvåpen til kanoner, den eneste ammunisjonstypen som i dag lages med randtenning er patroner til småkalibrede salongrifler, hvorav de mest populære er .17 HMR, .22 Long Rifle, og .22 WMR.
I løpet av siste halvdel av 1800-tallet utviklet patronhylsene seg fra å være laget av papp med metallbunn til å være laget helt av metall. I en mellomperiode ble hylsekroppen i enkelte ammunisjonstyper laget av sammenrullet messingfolie, før hele metallpatroner laget av trukket messing ble vanlige. I dag lages bare hylser til hagler av delt konstrusjon, der hylsekroppen normalt er av plast, skjønt haglepatroner med papphylser fortsatt er å få kjøpt for svartkrutt.
Patronhylser får sin form eller kalliber og kruttmengde. Pistoler er kortholdsvåpen og har ofte høyt kaliber og begrensett utgangshastighet. Hylsene er derfor ofte sylindriske. Rifler er ment for lengre hold, og de fleste patroner for rifler er flaskehalspatroner, selv om det også finnes små flaskehalspatroner beregnet på pistoler.
 
Diverse tomhylser: Fra venstre: Haglehylse i kaliber 20, 7,62 x 51 mm NATO riflehylse, 5,56 x 45 mm NATO riflehylse, .38 Special revolverhylse, .45 ACP pistolhylse, .40 S&W pistolhylse, 9 x 19 mm Luger pistolhylse, .22 Long Rifle pistol/riflehylse
.30 Idiot (kallenavn på en type tomhylse)


== Referanser ==
Skotsk Premier League 2006–2007

Skotsk Premier League 2006–2007 var den 9. sesongen i Skotsk Premier League. Celtic FC vant, og Dunfermline rykket ned.


== Tabellen ==


== Eksterne lenker ==
Scottish Premier League Archive 2006/2007 hos Scottish Professional Football League (spfl.co.uk)
Giganten (1956)

Giganten (originaltittel: Giant) er en amerikansk dramafilm fra 1956, regissert av George Stevens.
Filmen fikk Oscar for beste regi, og var James Deans siste film.


== Handling ==
En velstående ranch-eier Jordan "Bick" Benedict Jr. fra Texas reiser til Maryland for å kjøpe en ny hest. Der møter han Leslie Lynnton, som avslutter sitt forhold til en britisk diplomat, Sir David Karfrey, for å gifte seg med Bick. De vender deretter tilbake til Texas for å starte livet sammen ved Bick-familiens ranch. Leslie møter snart Jett Rink, en lokal alt-mulig mann, og Jett blir raskt forelsket i henne. Leslie oppdager snart at de lokale meksikanske arbeidernes leve-vilkår er forferdelige. Etter å ha tatt seg av et av de meksikanske barna, Angel Obregon II, presser hun Bick til å forbedre leve-tilstanden deres.
Når hun rir på Leslies elskede hest, War Winds, blir Bicks søster Luz kastet av hesten og drept. Jett arver deretter ett lite område på Benedict-ranchen etter henne. Bick, som forakter Jett, forsøker å kjøpe jorden tilbake - men Jett nekter å selge. I løpet av de neste 10 årene får Leslie og Bick tvillinger, Jordan III ("Jordy") og Judy, og de får senere datteren Luz II. Jett oppdager olje-forekomster på området sitt. Deretter kjører han til Benedict-huset, dekket av råolje, for å kunngjøre for Benedict-familien at han snart kommer til å bli mye rikere enn dem. Jetts oljeboring-selskap blomstrer, og han prøver å overtale Bick til å la ham bore etter olje på Bick-ranchen.


== Medvirkende ==
Elizabeth Taylor som Leslie Lynnton Benedict
Rock Hudson som Jordan «Bick» Benedict jr.
James Dean som Jett Rink
Carroll Baker som Luz Benedict II
Jane Withers som Vashti Snythe
Chill Wills som onkel Bawley
Mercedes McCambridge som Luz Benedict
Dennis Hopper som Jordan Benedict III
Sal Mineo som Angel Obregon II
Rod Taylor som sir David Karfrey
Earl Holliman som «Bob» Dace
Paul Fix som dr. Horace Lynnton
Judith Evelyn som fru Nancy Lynnton
Fran Bennett som Judy Benedict
Elsa Cárdenas som Juana Guerra Benedict
Nick Adams som Jett Rink (stemme)
Dan White som lastebilsjåfør
Monte Hale som Bale Clinch
Max Terhune som dr. Walker


== Referanser ==


== Eksterne lenker ==
(en) Giganten på Internet Movie Database 
(no) Giganten hos Filmfront 
(sv) Giganten i Svensk Filmdatabas 
(da) Giganten i Danmark Nationale Filminstitut 
(fr) Giganten på Allociné 
(nl) Giganten på MovieMeter 
(en) Giganten på AllMovie 
(en) Giganten på Turner Classic Movies 
(en) Giganten på Rotten Tomatoes 
(en) Giganten på Box Office Mojo